CELEX: 62019TN0107
Language: fi
Date: 2019-02-20 00:00:00
Title: asia T-107/19: Kanne 20.2.2019 — ACRE v. parlamentti

15.4.2019   
            
            
               FI
            
            
               Euroopan unionin virallinen lehti
            
            
               C 139/87
            
         
      Kanne 20.2.2019 — ACRE v. parlamentti
      (asia T-107/19)
      (2019/C 139/88)
      Oikeudenkäyntikieli: englanti
      
         Asianosaiset
      
      
         Kantaja: Alliance of Conservatives and Reformists in Europe (ACRE) (Bryssel, Belgia) (edustajat: asianajajat E. Plasschaert ja E. Montens)
      
         Vastaaja: Euroopan parlamentti
      
         Vaatimukset
      
      Kantaja vaatii, unionin yleinen tuomioistuin
      
                  —
               
               
                  kumoaa 10.12.2018 tehdyn Euroopan parlamentin päätöksen, joka on 12.12.2018 päivätyssä kirjeessä viitteellä D202862 ja joka koskee kantajalle vuodelta 2017 myönnetyn tuen lopullista määrää, siltä osin kuin siinä:
                  
                              —
                           
                           
                              määriteltiin uudelleen ”Survey on attitude on UK minority groups in the EU” -hankkeeseen liittyvä summa 108 985,58 euroa kuluksi, jota ei hyväksytä korvattavien kulujen piiriin ja joka on maksettava takaisin 4.11.2003 (1) annetun Euroopan parlamentin ja neuvoston asetuksen (EU) N:o 2004/2003 7 artiklan väitetyn noudattamatta jättämisen perusteella
                           
                        
                              —
                           
                           
                              määriteltiin uudelleen ”UK Trade Partnership Conference” -hankkeeseen liittyvä summa 122 295,10 euroa kuluksi, jota ei hyväksytä korvattavien kulujen piiriin ja joka on maksettava takaisin asetuksen (EU) N:o 2004/2003 7 artiklan väitetyn noudattamatta jättämisen perusteella
                           
                        
                              —
                           
                           
                              määriteltiin uudelleen ”Conservative International Miami Conference of 26–27 May 2017” -hankkeeseen liittyvä summa 249 589,17 euroa kuluksi, jota ei hyväksytä korvattavien kulujen piiriin ja joka on maksettava takaisin asetuksen (EU) N:o 2004/2003 8 artiklan väitetyn noudattamatta jättämisen perusteella
                           
                        
                              —
                           
                           
                              määriteltiin uudelleen ”Conservative International Kampala Conference of 13–15 July 2017” -hankkeeseen liittyvä summa 91 546,58 euroa kuluksi, jota ei hyväksytä korvattavien kulujen piiriin ja joka on maksettava takaisin asetuksen (EU) N:o 2004/2003 8 artiklan väitetyn noudattamatta jättämisen perusteella
                           
                        
                              —
                           
                           
                              katsotaan, että Prosperous Armenian Partyn maksamaan jäsenmaksuun 133 043,80 euroa on sovellettava lahjoituksia koskevaa 12 000 euron ylärajaa, ja velvoitetaan kantaja palauttamaan 12 000 euroa ylittävä määrä eli 121 043,80 euroa mainitulle jäsenelle;
                           
                        
            
                  —
               
               
                  kumoaa maksupäätöksen nro FINS-2019-5 siltä osin kuin sen johdosta Euroopan parlamentin 100 prosentin suuruinen osuus 4 422 345,48 euron ennakkorahoituksesta tehtiin riippuvaiseksi i) 535 609,48 euron suuruisen summan ja palauttamisesta Euroopan parlamentille ja ii) minkä tahansa kolmannelta saadun summan palauttamisesta tällaiselle kolmannelle ennen 15.1.2019, ja kumoaa mainitun maksupäätöksen erityisissä ehdoissa olevan 1.5.1 artiklan
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Ensimmäisen vaatimuksensa tueksi kantaja vetoaa kolmeentoista kanneperusteeseen.
      Kanneperusteet, jotka koskevat kaikkia päätöksen riitautettuja kohtia:
      
                  1)
               
               
                  Ensimmäinen kanneperuste, jonka mukaan asiassa on loukattu hyvän hallinnon periaatetta, asetuksen N:o 2004/2003 soveltamissääntöjen vahvistamisesta 29.3.2004 tehdyn Euroopan parlamentin puhemiehistön päätöksen 7 ja 8 artiklaa, vuoden 2017 rahoituspäätöksen II.14.1 artiklaa ja vastaajan puolustautumisoikeuksia.
               
            
                  2)
               
               
                  Toinen kanneperuste, jonka mukaan asiassa on rikottu asetuksen N:o 2004/2003 9 artiklan 3 kohtaa.
                  Kanneperusteet, jotka koskevat 108 985,58 euron suuruisen summan määrittelyä korvauskelvottomaksi kuluksi ja velvollisuutta maksaa se takaisin
               
            
                  3)
               
               
                  Kolmas kanneperuste, jonka mukaan asiassa on rikottu asetuksen N:o 2004/2003 7 artiklaa ja jonka mukaan on kyse ainakin ilmeisestä arviointivirheestä.
               
            
                  4)
               
               
                  Neljäs kanneperuste, jonka mukaan asiassa on loukattu oikeusvarmuutta koskevaa unionin yleistä oikeusperiaatetta.
               
            
                  5)
               
               
                  Viides kanneperuste, jonka mukaan asiassa on loukattu yhdenvertaista kohtelua koskevaa unionin yleistä oikeusperiaatetta.
                  Kanneperusteet, jotka koskevat 122 295,10 euron suuruisen summan määrittelyä korvauskelvottomaksi kuluksi ja velvollisuutta maksaa se takaisin
               
            
                  6)
               
               
                  Kuudes kanneperuste, jonka mukaan asiassa on rikottu asetuksen N:o 2004/2003 7 artiklaa ja on kyse ilmeisestä arviointivirheestä.
               
            
                  7)
               
               
                  Seitsemäs kanneperuste, jonka mukaan asiassa on loukattu oikeusvarmuutta koskevaa unionin yleistä oikeusperiaatetta.
                  Kanneperusteet, jotka koskevat 249 589,17 euron ja 91 546,58 euron suuruisen summan määrittelyä korvauskelvottomaksi kuluksi ja velvollisuutta maksaa ne takaisin:
               
            
                  8)
               
               
                  Kahdeksas kanneperuste, jonka mukaan asiassa on rikottu asetuksen N:o 2004/2003 8 artiklaa, SEU 10 artiklan 4 kohtaa, varainhoitoasetuksen 204 a artiklaa ja Euroopan unionin perusoikeuskirjan 11 ja 12 artiklaa ja jonka mukaan on kyse ainakin ilmeisestä arviointivirheestä.
               
            
                  9)
               
               
                  Yhdeksäs kanneperuste, jonka mukaan asiassa on loukattu oikeusvarmuutta koskevaa unionin yleistä oikeusperiaatetta.
               
            
                  10)
               
               
                  Kymmenes kanneperuste, jonka mukaan asiassa on loukattu yhdenvertaista kohtelua ja syrjinnän kieltoa koskevia unionin yleisiä oikeusperiaatteita.
                  Kanneperusteet, jotka koskevat 133 043 euron suuruisen summan uudelleen määrittelyä ja velvollisuutta maksaa takaisin 121 043,80 euroa
               
            
                  11)
               
               
                  Yhdestoista kanneperuste, jonka mukaan asiassa on rikottu asetuksen N:o 2004/2003 2 ja 6 artiklaa ja jonka mukaan kyse on ainakin ilmeisestä arviointivirheestä.
               
            
                  12)
               
               
                  Kahdestoista kanneperuste, jonka mukaan asiassa on loukattu oikeusvarmuutta koskevaa unionin yleistä oikeusperiaatetta.
               
            
                  13)
               
               
                  Kolmastoista kanneperuste, jonka mukaan asiassa on loukattu yhdenvertaista kohtelua ja syrjinnän kieltoa koskevia unionin yleisiä oikeusperiaatteita.
               
            Toisen vaatimuksensa tueksi kantaja on vedonnut kahteen kanneperusteeseen.
      
                  1)
               
               
                  Ensimmäinen kanneperusta, jonka mukaan asiassa on loukattu hyvän hallinnon periaatetta, Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22.10.2014 annetun Euroopan parlamentin ja neuvoston asetuksen (EU, Euratom) N:o 1141/2014 (2) 19 artiklaa ja kantajan puolustautumisoikeuksia.
               
            
                  2)
               
               
                  Toinen kanneperuste, jonka mukaan asiassa on rikottu asetuksen N:o 1141/2014 soveltamissääntöjen vahvistamisesta 28.5.2018 tehdyn Euroopan parlamentin puhemiehistön päätöksen 6 artiklan 1 kohtaa.
               
            
         (1)  Euroopan tason poliittisia puolueita ja niiden rahoitusta koskevista säännöistä 4.11.2003 annettu Euroopan parlamentin ja neuvoston asetus (EU) N:o 2004/2003 (EUVL 2003, L 297, s. 1).
      
         (2)  Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22.10.2014 annettu Euroopan parlamentin ja neuvoston asetus (EY, Euratom) N:o 1141/2014 (EUVL 2014, L 317, s. 1).